CELEX: E2015P0008
Language: mt
Date: 2015-04-13 00:00:00
Title: Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur, datata t-13 ta’ April 2015 fil-każ ta’ Financial Services Compensation Scheme Limited vs Depositors’ and Investors’ Guarantee Fund (TIF) (Kawża E-8/15)

5.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 366/10
            
         Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur, datata t-13 ta’ April 2015 fil-każ ta’ Financial Services Compensation Scheme Limited vs Depositors’ and Investors’ Guarantee Fund (TIF)
   (Kawża E-8/15)
   (2015/C 366/07)
   Permezz ta’ ittra tat-13 ta’ April 2015, li waslet fir-Reġistru tal-Qorti fl-17 ta’ April 2015, saret talba lill-Qorti tal-EFTA minn Héraðsdómur Reykjavíkur (il-Qorti Distrettwali ta’ Reykjavík, l-Iżlanda) għal Opinjoni Konsultattiva fil-kawża ta’ Compensation Scheme Limited vs Depositors’ and Investors’ Guarantee Fund (TIF) dwar il-mistoqsijiet li ġejjin:
   
               1.
            
            
               Huwa kompatibbli mad-dispożizzjonijiet tal-Ftehim taż-ŻEE, u b’mod partikolari mal-Artikolu 7(1) tad-Direttiva 94/19/KE dwar skemi ta’ garanzija għal depożiti, f’każ ta’ kriżi sistemika, li l-obbligi ta’ skema ta’ garanzija tad-depożiti ffinanzjati minn qabel għandhom ikunu ristretti għall-assi tagħha fiż-żmien meta d-depożiti ma jibqgħux disponibbli skont it-tifsira tal-Artikolu 1(3) tad-Direttiva u l-assi ma jkunux biżżejjed biex jiġu ssodisfati l-pretensjonijiet ta’ kull depożitant sa ammont ta’ EUR 20 000?
            
         
               2.
            
            
               Huwa kompatibbli mad-dispożizzjonijiet tad-Direttiva 94/19/KE dwar skemi ta’ garanzija għal depożiti li wara kriżi sistemika, Stat Membru jadotta leġiżlazzjoni jew joħroġ atti regolatorji li jawtorizzaw iskema ta’ garanzija tad-depożiti ffinanzjati minn qabel biex jistabbilixxi dipartiment ġdid jew kont għall-ġbir ta’ primjums u jiddeċiedi li dawk il-primjums għandhom jiġu diretti lejn dipartiment ġdid jew biex jinħoloq fond maħsub esklussivament biex ikopri xokkijiet futuri possibbli u li ma jkunx disponibbli għall-pagament ta’ obbligi preċedenti?
            
         
               3.
            
            
               Huwa kompatibbli mal-Artikolu 11 tad-Direttiva 94/19/KE dwar skemi ta’ garanzija għal depożiti, li skema ta’ garanzija tad-depożiti nazzjonali (jiġifieri TIF), li tagħmel pagamenti taħt garanzija, takkwista d-drittijiet aktar mid-dritt tagħha ta’ surroga tal-pretensjonijiet tad-depożitanti fi proċedimenti ta’ likwidazzjoni għal ammont ekwivalenti għall-pagamenti tagħha mill-fond?